CELEX: 32015R0408
Language: el
Date: 2015-03-11 00:00:00
Title: Εκτελεστικός κανονισμός (ΕΕ) 2015/408 της Επιτροπής, της 11ης Μαρτίου 2015 , για την εφαρμογή του άρθρου 80 παράγραφος 7 του κανονισμού (ΕΚ) αριθ. 1107/2009 του Ευρωπαϊκού Κοινοβουλίου και του Συμβουλίου σχετικά με τη διάθεση φυτοπροστατευτικών προϊόντων στην αγορά και τον καθορισμό καταλόγου υποψηφίων προς υποκατάσταση  Κείμενο που παρουσιάζει ενδιαφέρον για τον ΕΟΧ

12.3.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 67/18
            
         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2015/408 ΤΗΣ ΕΠΙΤΡΟΠΉΣ
   της 11ης Μαρτίου 2015
   για την εφαρμογή του άρθρου 80 παράγραφος 7 του κανονισμού (ΕΚ) αριθ. 1107/2009 του Ευρωπαϊκού Κοινοβουλίου και του Συμβουλίου σχετικά με τη διάθεση φυτοπροστατευτικών προϊόντων στην αγορά και τον καθορισμό καταλόγου υποψηφίων προς υποκατάσταση
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1107/2009 του Ευρωπαϊκού Κοινοβουλίου και του Συμβουλίου, της 21ης Οκτωβρίου 2009, σχετικά με τη διάθεση φυτοπροστατευτικών προϊόντων στην αγορά και την κατάργηση των οδηγιών 79/117/ΕΟΚ και 91/414/ΕΟΚ του Συμβουλίου (1), και ιδίως το άρθρο 78 παράγραφος 2,
   Εκτιμώντας τα ακόλουθα:
   
               (1)
            
            
               Οι δραστικές ουσίες χαρακτηρίζονται ως υποψήφιες για υποκατάσταση εάν πληρούν ένα ή περισσότερα από τα κριτήρια που ορίζονται στο σημείο 4 του παραρτήματος II του κανονισμού (ΕΚ) αριθ. 1107/2009.
            
         
               (2)
            
            
               Σύμφωνα με το άρθρο 80 παράγραφος 7 του κανονισμού (ΕΚ) αριθ. 1107/2009, η Επιτροπή οφείλει να καθορίσει κατάλογο ουσιών που περιλαμβάνονται στο παράρτημα I της οδηγίας 91/414/ΕΟΚ του Συμβουλίου (2), οι οποίες πληρούν τα κριτήρια που ορίζονται στο σημείο 4 του παραρτήματος II του κανονισμού (ΕΚ) αριθ. 1107/2009, εφεξής: «κατάλογος υποψηφίων προς υποκατάσταση».
            
         
               (3)
            
            
               Για να διασφαλίζεται η συνοχή της ενωσιακής πολιτικής όσον αφορά τις δραστικές ουσίες οι οποίες έχουν ιδιότητες που τις χαρακτηρίζουν ως υποψήφιες για υποκατάσταση και να εφαρμόζεται η ίση μεταχείριση για τις εν λόγω ουσίες, η Επιτροπή θα πρέπει επίσης να συμπεριλάβει στον εν λόγω κατάλογο δραστικές ουσίες που έχουν εγκριθεί στο πλαίσιο του κανονισμού (ΕΚ) αριθ. 1107/2009 σύμφωνα με τις μεταβατικές διατάξεις του άρθρου 80 παράγραφος 1.
            
         
               (4)
            
            
               Από τις πληροφορίες που περιέχονται στην έκθεση ανασκόπησης, ή τα συμπεράσματα της Ευρωπαϊκής Αρχής για την ασφάλεια των τροφίμων (3) ή το σχέδιο έκθεσης αξιολόγησης και τις σχετικές προσθήκες και εκθέσεις αξιολόγησης από ομοτίμους, ή από την ταξινόμηση σύμφωνα με τον κανονισμό (ΕΚ) αριθ. 1272/2008 του Ευρωπαϊκού Κοινοβουλίου και του Συμβουλίου (4), κατέστη δυνατόν να εντοπιστούν οι ουσίες οι οποίες πληρούν τα κριτήρια που ορίζονται στο σημείο 4 του παραρτήματος II του κανονισμού (ΕΚ) αριθ. 1107/2009. Τα έγγραφα αυτά παρέχουν πληροφορίες, κατά περίπτωση, ως προς την εφαρμοστέα αποδεκτή ημερήσια πρόσληψη (ΑΗΠ), τη δόση αναφοράς οξείας έκθεσης (ARfD) ή το αποδεκτό επίπεδο έκθεσης του χρήστη (AOEL), τις πληροφορίες σχετικά με τις ανθεκτικές, βιοσυσσωρεύσιμες και τοξικές (ΑΒΤ) ιδιότητες των ουσιών, πληροφορίες σχετικά με κρίσιμες επιπτώσεις που αναφέρονται στην τρίτη περίπτωση του σημείου 4 του παραρτήματος II του κανονισμού (ΕΚ) αριθ. 1107/2009, την αναλογία μη δραστικών ισομερών, την ταξινόμηση σύμφωνα με τον κανονισμό (ΕΚ) αριθ. 1272/2008 ως καρκινογόνα κατηγορίας 1A ή 1B και τοξικά για την αναπαραγωγή κατηγορίας 1Α ή 1Β, τις ιδιότητες που διαταράσσουν τη φυσιολογική ενδοκρινική λειτουργία. Με βάση αυτές τις πληροφορίες, οι ουσίες που παρατίθενται στο παράρτημα του παρόντος κανονισμού αναγνωρίστηκε ότι πληρούν ένα ή περισσότερα από τα κριτήρια που ορίζονται στο σημείο 4 του παραρτήματος II του κανονισμού (ΕΚ) αριθ. 1107/2009. Οι πληροφορίες έχουν ενοποιηθεί και μπορούν να βρεθούν σε ένα εργαλείο στήριξης για την κατάρτιση του καταλόγου υποψηφίων για υποκατάσταση, διαθέσιμο στον δικτυακό τόπο της Επιτροπής (5).
            
         
               (5)
            
            
               Η αποδεκτή ημερήσια πρόσληψη (ΑΗΠ) των δραστικών ουσιών 1-methylcyclopropene, amitrole, diclofop, dimethoate, ethoprophos, fenamiphos, fipronil, fluometuron, haloxyfop-P, metam, oxamyl, sulcotrione και triazoxide είναι πολύ χαμηλότερη από την αντίστοιχη της πλειονότητας των εγκεκριμένων δραστικών ουσιών εντός των αντίστοιχων ομάδων ουσιών/κατηγοριών χρήσης. Η δόση αναφοράς οξείας έκθεσης (ARfD) των δραστικών ουσιών dimoxystrobin, fenamiphos, methomyl και oxamyl είναι πολύ χαμηλότερη από την αντίστοιχη της πλειονότητας των εγκεκριμένων δραστικών ουσιών εντός των αντίστοιχων ομάδων ουσιών/κατηγοριών χρήσης. Το αποδεκτό επίπεδο έκθεσης του χρήστη (AOEL) των δραστικών ουσιών amitrole, βρωμαδιολόνη, difenacoum, dimethoate, diquat, ethoprophos, fenamiphos, fluquinconazole, metam, sulcotrione, triazoxide και warfarin είναι πολύ χαμηλότερο από το αντίστοιχο της πλειονότητας των εγκεκριμένων δραστικών ουσιών εντός των αντίστοιχων ομάδων ουσιών/κατηγοριών χρήσης. Ως εκ τούτου, είναι σκόπιμο να συμπεριληφθούν αυτές οι δραστικές ουσίες στον κατάλογο των υποψηφίων για υποκατάσταση.
            
         
               (6)
            
            
               Οι δραστικές ουσίες lufenuron, oxyfluorfen και quinoxyfen πληρούν τα κριτήρια για να θεωρηθούν ανθεκτικές και βιοσυσσωρεύσιμες ουσίες. Οι δραστικές ουσίες amitrole, bifenthrin, βρωμυκοναζόλη, chlorotoluron (μη δηλωμένες στερεοχημικές παράμετροι), οι ενώσεις χαλκού (οι παραλλαγές υδροξείδιο του χαλκού, οξυχλωριούχος χαλκός, οξείδιο του χαλκού, βορδιγάλειος πολτός και βασικός θειικός χαλκός), cyproconazole, cyprodinil, difenoconazole, diflufenican, dimoxystrobin, diquat, epoxiconazole, fenbutatin oxide, fludioxonil, flufenacet, fluopicolide, fluquinconazole, haloxyfop-P, imazamox, imazosulfuron, isoproturon, isopyrazam, lenacil, lufenuron, metconazole, metribuzin, metsulfuron-methyl, myclobutanil, nicosulfuron, oxadiazon, oxyfluorfen, paclobutrazol, pirimicarb, prochloraz, propiconazole, propoxycarbazone, prosulfuron, quinoxyfen, tebuconazole, tebufenpyrad, tepraloxydim, tri-allate, triasulfuron και ziram πληρούν τα κριτήρια για να θεωρηθούν ανθεκτικές και τοξικές ουσίες. Οι δραστικές ουσίες aclonifen, διφενακούμη, esfenvalerate, etofenprox, etoxazole, famoxadone, lambda-cyhalothrin, lufenuron, oxyfluorfen, pendimethalin και quinoxyfen πληρούν τα κριτήρια για να θεωρηθούν βιοσυσσωρεύσιμες και τοξικές ουσίες. Ως εκ τούτου, είναι σκόπιμο να συμπεριληφθούν αυτές οι δραστικές ουσίες στον κατάλογο των υποψηφίων για υποκατάσταση.
            
         
               (7)
            
            
               Οι δραστικές ουσίες mecoprop και metalaxyl περιέχουν σημαντική αναλογία μη δραστικών ισομερών. Ως εκ τούτου, είναι σκόπιμο να συμπεριληφθούν αυτές οι δραστικές ουσίες στον κατάλογο των υποψηφίων για υποκατάσταση.
            
         
               (8)
            
            
               Οι δραστικές ουσίες carbendazim, epoxiconazole, flumioxazine, glufosinate, linuron, oxadiargyl, quizalofop-P (παραλλαγή quizalofop-P-tefuryl) και warfarin έχουν ταξινομηθεί ή πρόκειται να ταξινομηθούν, σύμφωνα με τις διατάξεις του κανονισμού (ΕΚ) αριθ. 1272/2008, ως τοξικές για την αναπαραγωγή κατηγορίας 1Α ή 1Β. Ως εκ τούτου, είναι σκόπιμο να συμπεριληφθούν αυτές οι δραστικές ουσίες στον κατάλογο των υποψηφίων για υποκατάσταση.
            
         
               (9)
            
            
               Δεδομένου ότι τα μέτρα που αφορούν τα ειδικά επιστημονικά κριτήρια για τον προσδιορισμό των ιδιοτήτων ενδοκρινικής διαταραχής, όπως αναφέρεται στο πρώτο εδάφιο του σημείου 3.6.5 του παραρτήματος II του κανονισμού (ΕΚ) αριθ. 1107/2009, δεν έχουν ακόμη εγκριθεί, το εάν μια ουσία πρέπει να θεωρηθεί ότι έχει αυτές τις ιδιότητες θα έπρεπε να καθοριστεί σύμφωνα με το τρίτο εδάφιο της εν λόγω διάταξης. Σύμφωνα με την εν λόγω διάταξη, οι δραστικές ουσίες chlorotoluron (μη δηλωμένες στερεοχημικές παράμετροι), dimoxystrobin, epoxiconazole, μολινάτ, profoxydim, tepraloxydim και thiacloprid πρέπει να θεωρούνται ως έχουσες ιδιότητες ενδοκρινικής διαταραχής η οποία μπορεί να προκαλέσει δυσμενείς επιπτώσεις στον άνθρωπο. Ως εκ τούτου, είναι σκόπιμο να συμπεριληφθούν αυτές οι δραστικές ουσίες στον κατάλογο των υποψηφίων για υποκατάσταση.
            
         
               (10)
            
            
               Τα κράτη μέλη και τα ενδιαφερόμενα μέρη θα πρέπει να έχουν στη διάθεσή τους εύλογο χρονικό διάστημα για να προσαρμοστούν στις διατάξεις του παρόντος κανονισμού.
            
         
               (11)
            
            
               Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής φυτών, ζώων, τροφίμων και ζωοτροφών,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Υποψήφιοι προς υποκατάσταση
   Οι δραστικές ουσίες που περιλαμβάνονται στο παράρτημα I της οδηγίας 91/414/ΕΟΚ, οι οποίες πληρούν τα κριτήρια που ορίζονται στο σημείο 4 του παραρτήματος II του κανονισμού (ΕΚ) αριθ. 1107/2009, είναι αυτές που περιέχονται στον κατάλογο του παραρτήματος του παρόντος κανονισμού.
   Η πρώτη παράγραφος εφαρμόζεται επίσης σε δραστικές ουσίες που εγκρίθηκαν σύμφωνα με τον κανονισμό (ΕΚ) αριθ. 1107/2009, σύμφωνα με τα μεταβατικά μέτρα του άρθρου 80 παράγραφος 1.
   Άρθρο 2
   Μεταβατικά μέτρα
   Το άρθρο 1 και το παράρτημα δεν εφαρμόζονται στις αιτήσεις για τη χορήγηση αδείας κυκλοφορίας φυτοπροστατευτικών προϊόντων που υποβάλλονται πριν από την 1η Αυγούστου 2015.
   Άρθρο 3
   Έναρξη ισχύος
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 11 Μαρτίου 2015.
      
         
            Για την Επιτροπή
         
         
            Ο Πρόεδρος
         
         Jean-Claude JUNCKER
      
   
   
      (1)  ΕΕ L 309 της 24.11.2009, σ. 1.
   
      (2)  Οδηγία 91/414/ΕΟΚ του Συμβουλίου, της 15ης Ιουλίου 1991, σχετικά με τη διάθεση στην αγορά φυτοπροστατευτικών προϊόντων (ΕΕ L 230 της 19.8.1991, σ. 1).
   
      (3)  http://www.efsa.europa.eu/en/publications/efsajournal.htm
   
      (4)  Κανονισμός (ΕΚ) αριθ. 1272/2008 του Ευρωπαϊκού Κοινοβουλίου και του Συμβουλίου, της 16ης Δεκεμβρίου 2008, για την ταξινόμηση, την επισήμανση και τη συσκευασία των ουσιών και των μειγμάτων, την τροποποίηση και την κατάργηση των οδηγιών 67/548/ΕΟΚ και 1999/45/ΕΚ και την τροποποίηση του κανονισμού (ΕΚ) αριθ. 1907/2006 (ΕΕ L 353 της 31.12.2008, σ. 1).
   
      (5)  http://ec.europa.eu/food/plant/pesticides/index_en.htm
   
      ΠΑΡΑΡΤΗΜΑ
      
                   
               
               
                  1-methylcyclopropene
               
            
                   
               
               
                  aclonifen
               
            
                   
               
               
                  amitrole
               
            
                   
               
               
                  bifenthrin
               
            
                   
               
               
                  βρωμαδιολόνη
               
            
                   
               
               
                  βρωμυκοναζόλη
               
            
                   
               
               
                  καρβενδαζίμη
               
            
                   
               
               
                  chlorotoluron (μη δηλωμένες στερεοχημικές παράμετροι)
               
            
                   
               
               
                  ενώσεις χαλκού (παραλλαγές υδροξείδιο του χαλκού, οξυχλωριούχος χαλκός, οξείδιο του χαλκού, βορδιγάλειος πολτός και βασικός θειικός χαλκός)
               
            
                   
               
               
                  cyproconazole
               
            
                   
               
               
                  cyprodinil
               
            
                   
               
               
                  diclofop
               
            
                   
               
               
                  difenacoum
               
            
                   
               
               
                  difenoconazole
               
            
                   
               
               
                  diflufenican
               
            
                   
               
               
                  dimethoate
               
            
                   
               
               
                  dimoxystrobin
               
            
                   
               
               
                  diquat
               
            
                   
               
               
                  epoxiconazole
               
            
                   
               
               
                  esfenvalerate
               
            
                   
               
               
                  ethoprophos
               
            
                   
               
               
                  etofenprox
               
            
                   
               
               
                  etoxazole
               
            
                   
               
               
                  famoxadone
               
            
                   
               
               
                  fenamiphos
               
            
                   
               
               
                  fenbutatin oxide
               
            
                   
               
               
                  fipronil
               
            
                   
               
               
                  fludioxonil
               
            
                   
               
               
                  flufenacet
               
            
                   
               
               
                  flumioxazine
               
            
                   
               
               
                  fluometuron
               
            
                   
               
               
                  fluopicolide
               
            
                   
               
               
                  fluquinconazole
               
            
                   
               
               
                  glufosinate
               
            
                   
               
               
                  haloxyfop-P
               
            
                   
               
               
                  imazamox
               
            
                   
               
               
                  imazosulfuron
               
            
                   
               
               
                  isoproturon
               
            
                   
               
               
                  isopyrazam
               
            
                   
               
               
                  lambda-cyhalothrin
               
            
                   
               
               
                  lenacil
               
            
                   
               
               
                  linuron
               
            
                   
               
               
                  λουφενουρόνη
               
            
                   
               
               
                  mecoprop
               
            
                   
               
               
                  metalaxyl
               
            
                   
               
               
                  metam
               
            
                   
               
               
                  metconazole
               
            
                   
               
               
                  methomyl
               
            
                   
               
               
                  metribuzin
               
            
                   
               
               
                  metsulfuron-methyl
               
            
                   
               
               
                  molinate
               
            
                   
               
               
                  myclobutanil
               
            
                   
               
               
                  nicosulfuron
               
            
                   
               
               
                  oxadiargyl
               
            
                   
               
               
                  oxadiazon
               
            
                   
               
               
                  oxamyl
               
            
                   
               
               
                  oxyfluorfen
               
            
                   
               
               
                  paclobutrazol
               
            
                   
               
               
                  pendimethalin
               
            
                   
               
               
                  pirimicarb
               
            
                   
               
               
                  prochloraz
               
            
                   
               
               
                  profoxydim
               
            
                   
               
               
                  propiconazole
               
            
                   
               
               
                  propoxycarbazone
               
            
                   
               
               
                  prosulfuron
               
            
                   
               
               
                  quinoxyfen
               
            
                   
               
               
                  quizalofop-P (παραλλαγή quizalofop-P-tefuryl)
               
            
                   
               
               
                  sulcotrione
               
            
                   
               
               
                  tebuconazole
               
            
                   
               
               
                  tebufenpyrad
               
            
                   
               
               
                  tepraloxydim
               
            
                   
               
               
                  thiacloprid
               
            
                   
               
               
                  tri-allate
               
            
                   
               
               
                  triasulfuron
               
            
                   
               
               
                  triazoxide
               
            
                   
               
               
                  warfarin
               
            
                   
               
               
                  ziram